ЮБ: Мне падаецца, што вельмі важна паказваць на ўласным прыкладзе, як гэта – быць чэмпіёнам на рынгу і чэмпіёнам па жыцці. Мне 40 гадоў, але я і цяпер трымаю сябе ў форме, стаю з хлопцамі ў парах. Мая галоўная трэнерская задача – запаліць агеньчыкі ў сэрцах сваіх вучняў. Кожная наша трэніроўка не падобная на папярэднюю. Тайскі бокс – гэта сапраўднае мастацтва, бо гэта мільёны камбінацый і спалучэнняў, мільён розных тактык. Калі ў цябе пачынае нешта атрымлівацца, прыходзіць асалода ад трэніровак – у спартовую залу ўжо цягне бы магнітам. І трэніравацца хочацца болей і болей.